După ce s-a retras, a devenit antrenor al lotului olimpic de sabie, cu care a câștigat o medalie de bronz la Campionatul Mondial din 1975 de la Budapesta și la Jocurile Olimpice din 1976 de la Montreal și o medalie de argint la Campionatul Mondial din 1977 de la Buenos Aires. Printre elevii săi s-au numărat Ioan Pop, Dan Irimiciuc, Cornel Marin, Alexandru Nilca și Marin Mustață. A fost numit antrenor emerit în anul 1976.